1Morena o biditše Moshe a le mo Ngwakong wa Kgwerano, a re: 2Bolela le Baisiraele o ba botše o re: Ge e mongwe wa lena a tlišetša Morena sebego, gona dibego tša lena le di ntšhe diruiweng, dikgomong le dinkung. 3Ge sebego sa motho e le sehlabelo se se tšwago dikgomong, gona e be poo e se nago bosodi. A e tliše mojako wa Ngwako wa Kgwerano, e tle e kgahle Morena. 4A bee seatla sa gagwe hlogong ya sehlabelo sa gagwe; ke mo se tlogo kgahla bakeng sa gagwe, sa mo direla poelanyo. 5A e hlabe pele ga Morena; gomme barwa ba Arone, ba e lego baperisita ba tliše madi a yona, ba fokele aletare e lego mojako wa Ngwako wa Kgwerano ka ona. 6A tsebo tswia sehlabelo sa gagwe, a se phakologanye. 7Barwa ba Arone moperisita ba tlo gotša mollo; ba beše dikgong mo mollong. 8Barwa ba Arone, ba e lego baperisita, ba beakanye ditho, le hlogo, le makhura godimo ga dikgong tše di lego mollong aletareng. 9Mala le mehlahu a di hlatswe ka meetse, mme moperisita a di tšhume ka moka mo aletareng, e be sehlabelo sa mollo wa monko o bose wa Morena.